Botnelva (Sør-Lenangen i Lyngen)

Botnelva (også kalt Strupskarelva) er ei elv i Lyngen kommune i Troms og Finnmark. Den er  lang, og har et nedbørfelt på . Middelvannføringen ved munningen er .

Elva ligger i nordre del av Lyngsalpan og munner ut innerst i fjorden Sørlenangen. Den har utspring fra det øverste av Strupskarvatnan (548 moh.), mellom Støveltinden (1 306 moh.) i nord og Store Struptinden i sør. Elva renner mot vest gjennom det bratte og svært steinete landskapet ned mot Blåvatnet (189 moh.), nord for Jægervasstindan.

Nedenfor Blåvatnet snur elva mot nordvest og dalen blir videre. I den nedre delen av vassdraget vokser bjørkeskog, men også andre lauvtrær og noe furu. Dalbunnen har grove, tørre moreneforekomster med skogløse partier. Den mest verdifulle vegetasjonen finnes på morenene ved elva og på elveøra innerst i Sørlenangen. Strandengene ved elvemunningen har internasjonal verneverdi og er vernet som Sørlenangsbotn naturreservat.

Strupskardalen er viktig for friluftslivet både sommer og vinter. Vassdraget ble i 1993 vernet mot kraftutbygging gjennom Verneplan IV for vassdrag. Store deler av nedbørfeltet ligger innenfor Lyngsalpan landskapsvernområde.

Referanser 

Elver i Lyngen